WicipediA 


Sheng 


Mae Sheng yn dafodiaeth neu'n iaith-gymysg o Swahili a 
Saesneg a ddatblygodd ymysg trigolion ardaloedd tlawd a 
torfol Nairobi, prifddinas Cenia. Fe'i dylanwadwyd gan 
ieithoedd eraill Cenia a siaradwyd yn y treflannau. Mae'r 
iaith wedi ymestyn bellach ar draws pob dosbarth 
cymdeithasol ac i Tanzania ac Uganda. Mae'n anodd 
diffinio ai iaith neu datodiaith yw Sheng neu iaith neu 
creole neu cant neu iaith yn ei datblygiad. 

Enw iaith 


Siaredir yn 
Rhanbarth 

Cyfanswm siaradwyr 
Teulu ieithyddol 


■ {{{enw}}} 


Codau ieithoedd 

ISO 639-1 Dim 

ISO 639-2 
ISO 639-3 


Wylfa leithoedd 


Etymoleg a Hanes 


Cysylltair yw "Sheng" o'r ddwy iaith y mae'n tynnu arno, sefl: 
Swahili a English. Cynhwyswyd yr "h" yn y canol achos byddai 
"Seng" yn swnio'n od. Er gwaetha'r honiad o ddylanwad Saesneg yn 
yr iaith, prin iawn yw hynny yw weld i siaradwr Saesneg. 

Datblygodd yr iaith yn yr 1950au yn ardal Eastlands o ddinas 
Nairobi (ardal a ddisgrifir fel "slum", "ghetto" neu "suburb"). Clywir 
Sheng bellach ymysg gyrrwyr tacsi-fws matatu yr ardal, yn y 
cyfryngau poblogaidd. Mae'r iaith wedi ymledu drwy gerddoriaeth 
pop. Gellir disgwyl ei bod bellach yn iaith gyntaf i nifer, er bod hyn 
yn anodd ei gadarnhau. 



Matatu yn Nairobi 


Iaith pobl ifanc yw Sheng ac mae'n rhan o'r diwylliant boblogaidd yn y wlad. Ddefnyddiwyd hi mewn 
cerddoriaeth hip hop ac artistiaid fel Kalamashaka a G.rongi yn ardal y Llynoedd Mawr (Great Lakes) yn yr 
1990au. Caiff ei defnyddio bellach ymysg myfyrwyr prifysgol ac ysgol. Nododd cyflwynwyr radio megis 
John Karani, Jeff Mwangemi a Prince Otach, tŵf a defnydd o'r iaith a dechruon nhw gynnwys yr iaith yn eu 
rhaglenni radio gan ddefnyddio termau Sheng ar radio cenedlaethol Cenia. Erbyn 2010 roedd bron pob fath 
o gyfryngau yn gwneud rhyw fath o ddefnydd o Sheng. 















Ar 50 mlwyddiant annibyniaeth Cenia, nodwyd "nad oedd modd bod 
yn cŵl oni bai bod nhw'n siarad Sheng" a nodir fod yr iaith yn 
"fygythiad i Sasneg a Swahili"^ 1 ' 

Er bod gramadeg, geirfa, cystrawen a llawer o eirfa Sheng yn deillio 
o Swahili, mae Sheng hefyd yn benthyg o ieithoedd eraill Cenia 
megis Luhya, Gikuyu, Luo a Kamba. Ceir hefyd rhai geiriau nad 
sy'n dod o'r Saesneg na'r ieithoedd brodorol, megis y gair "morgen" 
a ddaw o'r Almaeneg am 'bore' ac a ddefnyddir mewn ffordd tebyg o 
ran cyfarch i'r Almaeneg. 



Cael lifft mewn Matatu, Cenia 


Gall geirfa Sheng amrywio'n fawr o fewn is-grwpiau a grwpiau 
ethnig Cenia ac ardal y Llynnoedd Mawr a hyd yn oed rhwng 

gymunedau o fewn Nairobi. Bydd llawer o bobl ifanc Nairobi yn defnyddio Sheng fel ei hiaith bod dydd yn 
hytrach na Swahili neu Saesneg. Gellir ystyried Sheng yn fersiwn neu ddatblygiad cyfoes ar yr iaith Swahili. 
Cofier fod Swahili ei hun wedi datblygu fel iaith rhyng-ethnig gan gyfuno Arabeg a ieithoedd Bantu 
Affricanaidd. 


Sheng mewn Llenyddiaeth 


Prin iawn yw'r enghreifftiau o lenyddiaeth mewn Sheng. Un o'r ychydig lyfrau yn yr iaith yw'r llyfr gyntaf 
mewn Sheng, "Lafudhi hip hop poetry in Sheng" a ysgrifennwyd gan G.rongi, ac a gyhoeddwyd yn 2015. 

Tafodieithoedd Affrica Drefol 


Mae'r ffenomenon sy'n gyrru datblygiad koine fel Sheng - mudiad pobloedd yn siarad ieithoedd Bantw 
gwahanol; creu iaith ieuenctid neu gudd-iaith, yn digwydd ar draws sawl lle yn Affrica. Un enghraifft enwog 
yw'r 'tafodiaith' a elwir yn Tsotsitaal oedd yn seiliedig ar ramadeg Afrikaans yn Ne Affrica ond sydd bellach 
wedi edwino ac, yn ei le, mae koine arall sef isiCamtho. 

Geirfa syml 

■ Mam = masa 

■ Tâd = mbuyu 

■ Arian = bakes oder chapaa 

■ Cerddoriaeth = flava oder mahewa 

■ Rwy'n dy garu di = nimekunoki 

■ Tŷ = keja 

■ Dosbarth, Ysgol = aladhe 

■ Heddwas = mahindra / ponye 

Ymadroddion 

Sheng 

Huu msee ni fala! 

Si unidungie chuani? 

Ule dame amechapa! 

Maisha ni gweng bana 


Cymraeg 

Mae'r boi yna'n idiot! 

Gelli di roi pum deg Shilling i fi? 
Mae'r ferch yna'n hyll! 

Mae bywyd yn anodd, ddyn. 
















Alirauka gware ndo asihate mat za kwenda Deffrodd yn gynnar er mwyn peidio colli y matatu 
kwao moshatha. i'w gartref gwledig. 

Dolenni 


■ Sheng (http://www.sheng.co.ke/) - Geiriadur a Chyfieithu 

■ Talking Sheng (http://repository.upenn.edu/dissertations/AAI3043947/): The role of a hybrid 
language in the construction of identity and youth culture in Nairobi, Kenya 

■ African Languages - Sheng (http://africanlanguages.com/swahili/sheng/) - Geirfa Saesneg- 
Sheng/Sheng-Saesneg 

■ Eitem 'Sheng Lessons with DJ Joe Mfalme | Our2Cents' ar Youtube (https://www.youtube.com/ 
watch?v=hCjOwJk-EBO) 


Cyfeiradau 

1. https://www.youtube.com/watch?v=2CFs6qcCJU8 


Wedi dod o "https://cy.wikipedia.Org/w/index. php?title=Sheng&oldid=8271177' 

